**Óraterv javaslat a katolikus iskolák számára**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|   | **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| magyar nyelv és irodalom | 7 | 7 | 5 | 5 | 4 | 4 | 3 | 3 | 3 | 4 | 4 | 4 |
| matematika | 4 | 4 | 4 | 4 | 4 | 4 | 3 | 3 | 3 | 3 | 3 | 3 |
| történelem |   |   |   |   | 2 | 2 | 2 | 2 | 2 | 2 | 3 | 3 |
| állampolgári ismeretek |   |   |   |   |   |   |   | 1 |   |   |   | 1 |
| hon- és népismeret |   |   |   |   |   | 1 |   |   |   |   |   |   |
| etika / hit- és erkölcstan | 1 | 1 | 1 | 1 | 1 | 1 | 1 | 1 |   |   |   |   |
| környezetismeret |   |   | 1 | 1 |   |   |   |   |   |   |   |   |
| természettudomány |   |   |   |   | 2 | 2 |   |   |   |   | 2 |   |
| kémia |   |   |   |   |   |   | 1 | 2 | 1 | 2 |   |   |
| fizika |   |   |   |   |   |   | 1 | 2 | 2 | 3 |   |   |
| biológia |   |   |   |   |   |   | 2 | 1 | 3 | 2 |   |   |
| földrajz |   |   |   |   |   |   | 2 | 1 | 2 | 1 |   |   |
| első élő idegen nyelv |   |   |   | 2 | 3 | 3 | 3 | 3 | 3 | 3 | 4 | 4 |
| második idegen nyelv |   |   |   |   |   |   |   |   | 3 | 3 | 3 | 3 |
| művészetek közül választható |   |   |   |   |   |   |   |   |   |   | 1 |   |
| ének-zene | 2 | 2 | 2 | 2 | 2 | 1 | 1 | 1 | 1 | 1 |   |   |
| vizuális kultúra | 2 | 2 | 2 | 1 | 1 | 1 | 1 | 1 | 1 | 1 |   |   |
| dráma és színház |   |   |   |   |   |   | 1 |   |   |   |   |   |
| mozgóképkultúra és médiaismeret |   |   |   |   |   |   |   |   |   |   |   | 1 |
| technika és tervezés | 1 | 1 | 1 | 1 | 1 | 1 | 1 |   |   |   |   |   |
| digitális kultúra |   |   | 1 | 1 | 1 | 1 | 1 | 1 | 2 | 1 | 2 |   |
| testnevelés | 5 | 5 | 5 | 5 | 5 | 5 | 5 | 5 | 5 | 5 | 5 | 5 |
| közösségi nevelés (osztályfőnöki) |   |   |   |   | 1 | 1 | 1 | 1 | 1 | 1 | 1 | 1 |
| érettségi tantárgyakhoz rendelendő |  |  |  |  |  |  |  |  |  |  | 4 2 | 4 |
| **Kötelező alapóraszám:** | **22** | **22** | **22** | **23** | **27** | **27** | **29** | **28** | **32** | **32** | **30 30** | **29** |
| Szabadon tervezhető órakeret | 2 | 2 | 2 | 2 | 1 | 1 | 1 | 2 | 2 | 2 | 4 | 5 |
| **Óraszám összesen:** | **24** | **24** | **24** | **25** | **28** | **28** | **30** | **30** | **34** | **34** | **34** | **34** |
| hittan | 1 | 1 | 1 | 1 | 1 | 1 | 1 | 1 | 2 | 2 | 2 | 2 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|   | 1. | 2. | 3. | 4. | 5. | 6. | 7. | 8. | 9. | 10. | 11. | 12. |
| alapóraszám | 22 | 22 | 22 | 23 | 27 | 26 | 28 | 28 | 32 | 32 | 30 | 29 |
| maximális óraszám | 24 | 24 | 24 | 25 | 28 | 28 | 30 | 30 | 34 | 34 | 34 | 34 |

A hon- és népismeret tantárgy a felső tagozat bármelyik évfolyamán választható. Mi a 6. évfolyamra építettük be.

A dráma és színház a felső tagozat valamely évfolyamán kötelezően választandó, valamint a 11. évfolyamon a művészetek tantárgy keretében önálló tárgyként is választható. Mi csak a 7. évfolyamon építettük be.

A dráma és színház vagy a mozgóképkultúra és médiaismeret tantárgy a 12. évfolyamon kötelezően választandó. Mi a mozgóképkultúra és médiaismeret tantárgyat építettük be. (Az intézmény dönthet a másik bevezetéséről is.)

A dráma és színház tantárgy szervezése megvalósulhat projektnapok, témahét vagy tematikus hét keretében, továbbá tömbösítve is. A dráma és színház tantárgy órakeretben történő oktatását csak szakirányú végzettséggel rendelkező személy végezheti.

A 11–12. évfolyamokon 4-4 órát az érettségire történő felkészítésre kell fordítani. **Ez bármely érettségi tantárgy tanítására fordítható.** A természettudományos ismeretek és kiemelten az MTMI készségek fejlesztése érdekében a gimnáziumban a 11. évfolyamon azon tanulóknak, akik nem tanulnak emelt óraszámban vagy fakultáción természettudományos tantárgyat, egy jelenségek vizsgálatán alapuló, komplex szemléletmóddal oktatott, a természettudományos műveltséget bővítő integrált természettudomány tantárgyat vagy a fizika, kémia, biológia, földrajz tantárgyak egyikét kell tanulniuk heti két óra időkeretben. (A választott tantárgyak ismeretanyaga nem képezi részét e tárgyak középszintű érettségi követelményeinek, ugyanakkor az érettségi vizsga letételéhez az itt megszerzett tudás és készségek segítséget jelentenek.) Mi az óratervbe a természettudomány tantárgyat építettük be. Ezt az óraszámot pirossal jelöltük, mert nem minden tanulóra vonatkozik. A jogszabály szerint, ha a tanuló a 11. évfolyamon a természettudomány tantárgyat tanulja, akkor legalább további 2 órát kell hetente egyéb érettségi tantárgyból felvennie. Tehát számára nem kötelező a 4 óra, csak 2.

A természettudomány tantárgyak a 7–8. évfolyamon diszciplináris bontásban vagy egy integrált természettudomány tantárgy moduljaiként is oktathatók. Mi a diszciplináris bontást alkalmaztuk.

A művészetre tervezett heti 1 óra a 11. évfolyamon megvalósulhat a dráma és színház, a vizuális kultúra, az ének-zene, valamint a mozgóképkultúra és médiaismeret tantárggyal is.

A szabadon tervezhető órakeret terhére beépíthetők a helyi tantervbe azok a tantárgyak, amelyek az oktatásért felelős miniszter által közzétett kerettantervvel rendelkeznek, mint például a pénzügyi és vállalkozási ismeretek, honvédelmi ismeretek. Ezen akkreditált tantárgyak érettségi vizsgatárgyként történő megjelenéséről az érettségi vizsga vizsgaszabályzatának kiadásáról szóló kormányrendelet rendelkezhet. A szabadon tervezhető órakeret terhére kerettantervvel rendelkező tantárgyak tanítása szervezhető. Ez az órakeret lehetővé teszi az alapóraszámban biztosított tantárgyak óraszámának az iskola helyi tantervében meghatározandó emelését is.

A nemzetiségi nevelést-oktatást folytató iskolában a 8. § (5) bekezdése alapján biztosított óratöbbletek mellett a szabadon tervezhető órakeret is felhasználható a nemzetiségi nyelv és irodalom és a nemzetiségi népismeret tantárgyak oktatására.

A hittan tantárgyat a 110/2012. Korm. rendelet (NAT) 9. § (1) bekezdés a) pontja szerint a tanuló napi és heti terhelésével összefüggésben meghatározottak alkalmazásakor figyelmen kívül kell hagyni. Ezért csak az első 8 évfolyamon (az etika/ Hit- és erkölcstan) heti 1 óraszámát vettük az alapóraszámnál figyelembe, a másik hittanóra nem számít bele a napi terhelés óraszámába.

A tanulóknak a maximális óraszámnál magasabb óraszáma csak a két tanítási nyelvű iskolai oktatásban, a nemzetiségi nevelésben-oktatásban engedélyezett, vagy ha az iskola a nemzeti köznevelésről szóló törvény 7. § (6) bekezdése szerint sportiskola feladatait látja el, továbbá ha az iskola emelt szintű oktatást szervez.